**Tiszavasvári Város Önkormányzata**

**Képviselő-testületének**

**129/2021. (XI.29.) Kt. számú**

**határozata**

**A tiszavasvári 0356 hrsz-ú önkormányzati ingatlan haszonbérbe adásáról hozott döntés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület módosítja a 100/2021. (X.19.) Kt. számú határozat 1. pontját miszerint Kovács Attila Tiszavasvári, Bocskai u. 16. sz. és Szabó Miklós Tiszavasvári, Bocskai u. 87. sz. alatti lakos esetében módosításra kerül a tiszavasvári 0356 hrsz-ú ingatlanból részükre haszonbérbe adott ingatlanrész területnagysága az alábbiak szerint:

1.1. Kovács Attila részére bérbe adandó terület nagysága: 1,9926 ha – 10.36 Ak

1.2. Szabó Miklós részére bérbe adandó terület nagysága: 5,0000 ha – 25.99 Ak

2. A haszonbérlet időtartama:

**A haszonbérleti szerződés hatályba lépésének napjától (mely a szerződés aláírásának napja) 2026. október 31. napjáig szól.**

3.Az ingatlanok haszonbérleti díja: **2.000 Ft/Ak/év + ÁFA.**

4. A fenti ingatlanrészek haszonbérbe adása során az **Önkormányzat igényli meg a területalapú támogatást.**

5. A Képviselő-testület felhatalmazza a polgármestert, hogy a határozat 1. pontjában szereplő haszonbérlőkkel a haszonbérleti szerződést kösse meg a mező- és erdőgazdasági földek forgalmáról szóló 2013. évi CXXII. törvény, az e törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény, valamint az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet figyelembe vételével.

Határidő: 2021. december 01. Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**